Source: https://www.riigiteataja.ee/akt/743172
Timestamp: 2020-04-07 21:12:15+00:00
Document Index: 3027614

Matched Legal Cases: ['§ 97', '§ 1', '§ 33', '§ 2', '§ 3', '§ 6', '§ 7']

Konfiskeeritud võltsitud rõivaste ja jalatsite riigi või kohaliku omavalitsuse üksuse tervishoiu- või hoolekandeasutusele üleandmise kord – Riigi Teataja
Konfiskeeritud võltsitud rõivaste ja jalatsite riigi või kohaliku omavalitsuse üksuse tervishoiu- või hoolekandeasutusele üleandmise kord
RTL 2004, 50, 865
Vastu võetud 22.04.2004 nr 85
Määrus kehtestatakse «Tolliseaduse» (RT I 2004, 28, 188) § 97 lõike 5 alusel.
§ 1. Esemete üleandmise ja hävitamise korraldamine
(1) Konfiskeeritud võltsitud rõivaste ja jalatsite (edaspidi esemed) riigi või kohaliku omavalitsuse tervishoiu- või hoolekandeasutustele üleandmist või hävitamist korraldab Maksu- ja Tolliamet.
(2) «Kaubandustegevuse seaduse» (RT I 2004, 12, 78) § 33 lõikes 5 nimetatud kohtuväline menetleja annab esemed pärast konfiskeerimise otsuse või määruse jõustumist üleandmis-vastuvõtmisakti alusel üle Maksu- ja Tolliametile.
§ 2. Otsus esemete üleandmiseks hoolekandeasutusele
Kui võltsitud rõivaste ja jalatsite konfiskeerimise otsuse või määruse edasikaebamise tähtaeg on möödunud, teeb Maksu- ja Tolliameti peadirektor või peadirektori poolt volitatud ametnik otsuse, kas esemed antakse üle riigi või kohaliku omavalitsuse üksuse tervishoiu- või hoolekandeasutusele (edaspidi hoolekandeasutus) või hävitatakse.
§ 3. Esemete üleandmise tingimused
Esemete hoolekandeasutusele üleandmise otsus tehakse, kui on täidetud järgmised tingimused:
1) lubamatud tähised on võimalik eset rikkumata eemaldada;
3) õiguste omaja on andnud kirjaliku nõusoleku esemete üleandmiseks hoolekandeasutusele.
(1) Esemete saamiseks esitab hoolekandeasutus Maksu- ja Tolliametile taotluse, milles sisaldub soovitavate esemete loetelu.
(2) Kui üleandmisele kuuluvaid esemeid on taotlenud mitu hoolekandeasutust, arvestatakse üleandmisel taotluste laekumise järjekorda.
(1) Maksu- ja Tolliamet laseb tellimustööna lubamatud tähised esemetelt eemaldada.
(2) Rahandusminister määrab Maksu- ja Tolliameti ettepanekul oma käskkirjaga isiku, kes vajadusel osutab lubamatute tähiste eemaldamise teenust (edaspidi teenuse osutaja).
(3) Teenuse eest tasub Maksu- ja Tolliamet oma eelarvest.
(4) Esemed jäävad kuni hoolekandeasutusele üleandmiseni tollijärelevalve alla.
(5) Esemed antakse teenuse osutajale lubamatute tähiste eemaldamiseks ning selle kohta vormistatakse üleandmis-vastuvõtmisakt.
(6) Pärast lubamatute tähiste eemaldamist tagastab teenuse osutaja esemed Maksu- ja Tolliametile ning selle kohta vormistatakse üleandmis-vastuvõtmisakt. Maksu- ja Tolliamet kontrollib, kas lubamatud tähised on eemaldatud, ja korraldab eemaldamise käigus kasutuskõlbmatuks muutunud esemete hävitamise.
(7) Teenuse osutaja tagastab Maksu- ja Tolliametile eemaldatud lubamatud tähised, mis eemaldamise käigus ei hävinenud ning Maksu- ja Tolliamet korraldab nende hävitamise.
§ 6. Esemete üleandmine hoolekandeasutusele
Esemete üleandmisel hoolekandeasustusele vormistatakse üleandmis-vastuvõtmisakt.
§ 7. Maksu- ja Tolliameti poolt konfiskeeritud esemete deklareerimine
(1) Maksu- ja Tolliameti poolt konfiskeeritud esemetele rakendatakse vabasse ringlusse lubamise tolliprotseduuri üleandmis-vastuvõtmisakti alusel hoolekandeasutuse poolt esemete vastuvõtmisel.
2) hoolekandeasutuse nimi, asukohajärgne aadress ja registrikood;
4) kauba nimetus, kogus, kaal ja kombineeritud nomenklatuuri alamrubriik vastavalt Euroopa Ühenduste Nõukogu määrusele nr 2658/87/EMÜ (EÜT L 256, 07/09/1987 P. 0001–0675) tariifi- ja statistikanomenklatuuri ning ühise tollitariifistiku kohta;
6) üleandja ja vastuvõtja nimi ja ametinimetus ning allkiri.
Rahandusministri 13. märtsi 2003. a määrus nr 47 «Konfiskeeritud võltsitud rõivaste ja jalatsite riigi või kohaliku omavalitsuse tervishoiu- või hoolekandeasutusele üleandmise kord» (RTL 2003, 37, 538) tunnistatakse kehtetuks.